stanford-oval/wikipedia huggingface dataset:
Taika-Petteri

Taika-Petteri, oik. Petteri Hakanen (s. 25. syyskuuta 1968), on suomalainen vatsastapuhuja, jonglööri ja beatbox-artisti. Hän on esiintynyt 20 vuoden ajan ympäri Suomea. Taika-Petterin kouluesityksissä nousevat esille erilaiset lapsia ja nuoria koskettavat teemat. Hän on pitänyt esityksiä esimerkiksi tunne- ja kaveritaitoihin sekä liikenneturvallisuuteen liittyen.
Taika-Petteri siirtyi vuonna 2002 uskonnonopettajan ja tukioppilaskouluttajan työstään tekemään taikatemppuja. Nykyään esitysten paino on vatsastapuhumisessa. Taika-Petterin kanssa katsojia ilahduttaa mm. Jakke Jääkarhu ja Armas-karhu.
Taika-Petteri on tehnyt yhteistyötä mm. MLL:n, Suomen Mielenterveysseuran, Suomen Lähetysseuran, Kirkon Ulkomaanavun, Liikenneturvan, Jyväskylän yliopiston psykologian laitoksen sekä Hyvä olla koulussa- hankkeen kanssa. Taika-Petteri toimii myös vuonna 2022 perustetun Liikenneturva Artistit Oy:n toimitusjohtajana.
TV-ura

Taika-Petteri esiintyi C More Juniorilla vuosina 2011–2017 artistinimellä Petteri-eno. Hänet nähtiin ohjelmissa “Petteri-eno”, “Onnenpäivän vitsi” sekä “Päivän vinkki”. Ohjelmat sisälsivät vatsastapuhumista, jonglöörausta, beatboxausta sekä sirkustemppujen opettelua.
Taija

| Taija |
| --- | --- |
Nimipäivä:   
– suomenkielinen:  13. lokakuuta
– ruotsinkielinen:  –
– ortodoksinen:  10. toukokuuta
Muunnelmia:  Taina
Vastineita eri kielissä:  –
Nimen alkuperä:  Tatjana
Infobox OKNimi-testi OK: 
Taija on suomalainen naisen etunimi, muunnos nimestä Taina. Nimi Taija on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 2 071 henkilölle. Taija viettää nimipäivää 13. lokakuuta yhdessä Tainan ja Tanjan kanssa.
Tunnettuja Taijoja

Taija Tikka (s. 1998), lentopalloilija
Taija Tuominen (s. 1962), kirjailija ja luovan kirjoittamisen opettaja
Suvi Kärkkäinen

Suvi Kärkkäinen (s. 17. toukokuuta 1997) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa espoolaista FC Honkaa kaudesta 2014 alkaen. Eniten peliaikaa hän sai kaudella 2019, jolloin hän pelasi 22 liigaottelua ja niistä 19:ssä avauskokoonpanossa. Hän loukkaantui pahasti kauden viimeisessä ottelussa Helsingin Jalkapalloklubia vastaan, ja kaudella 2020 hän ei pelannut yhtään liigaottelua vaan ainoastaan muutamia pelejä Kakkosessa FC Hongan kakkosjoukkueessa ja Ykkösessä PK Keski-Uusimaan joukkueessa. Hän on ennen kauden 2021 alkua pelannut Liigassa 46 ottelua.
Islanti kesäolympialaisissa 2016

Islanti osallistui kesäolympialaisiin 2016. Sitä edusti kahdeksan urheilijaa neljässä lajissa. Joukkueen lipunkantajana avajaisissa toimi judoka Þormóður Jónsson. Islanti ei saavuttanut yhtään mitalia.
Joukkue > Judo

Þormóður Jónsson oli ainoa islantilainen Judoka Rion olympialaisissa. Hän osallistui miesten yli 100 kg sarjaan. Jónsson hävisi ensimmäisellä kierroksella puolalaiselle Maciej Sarnackille.
Joukkue > Uinti

Uintiin osallistui kolme islantilaista urheilijaa. Anton Sveinn McKee kilpaili miesten 100 ja 200 metrin rintauinnissa. 100 metrillä hän oli eränsä seitsemäs ajalla 1:01,84, mikä ei riittänyt jatkopaikkaan. 200 metrillä hän ui ajan 2:11,39, mikä ei myöskään riittänyt jatkopaikkaan. Hrafnhildur Lúthersdóttir osallistui naisten 100 ja 200 metrin rintauintiin. Lúthersdóttir eteni alkueristä välieriin ajalla 1:06,81. Välierässään hän oli viides ajalla 1:06,71, mikä takasi paikan loppukilpailuun. Hän oli finaalin kuudes ajalla 1:07,18. 200 metrillä hän eteni alkueristä jatkoon ajalla 2:24,43, mutta välierissä uitu 2:24,41 ei riittänyt loppukilpailupaikkaan. Eygló Gústafsdóttir kilpaili naisten 100 ja 200 metrin selkäuinnissa. 100 metrillä hän eteni alkueristä välieriin ajalla 1:00,89, mutta välierissä uitu 1:00,65 ei riittänyt loppukilpailuun. 200 metrillä Gústafsdóttir pääsi aina loppukilpailuun asti, jossa ui ajan 2:09,44, joka toi hänelle 8. sijan.
Joukkue > Voimistelu

Ainoa islantilainen voimistelija Rion olympialaisissa oli Irina Sazonova, joka osallistui naisten moniotteluun sekä muutaman lajin karsintoihin. Sazonova oli moniottelun 40. oltuaan hevosella 46., eritasonojapuilla 39., puomilla 43. ja permannolla 44. Permannon karsinnoissa hän oli 60., eritasonojapuiden karsinnoissa 58. ja puomin karsinnoissa 64.
Joukkue > Yleisurheilu

Islannilta osallistui kolme yleisurheilijaa Rion olympialaisiin. Aníta Hinriksdóttir kilpaili naisten 800 metrillä, jossa oli alkueränsä kuudes ajalla 2:00,14, mikä ei riittänyt jatkopaikkaan. Guðni Valur Guðnason osallistui miesten kiekonheiton karsintoihin. Hänen paras tulos oli 60,45 metriä, joka oikeutti karsintojen sijalle 21., joka ei riittänyt loppukilpailuun. Naisten keihäänheittoon osallistui Ásdís Hjálmsdóttir, joka oli karsintojen 30. tuloksella 54,92 metriä eikä näin päässyt loppukilpailuun.
Svartmangatan

Katunäkymää vuonna 2013.
Svartmangatan on Tukholman vanhassakaupungissa sijaitseva katu, joka ulottuu Stortorgetilta Österlånggatanille.
Kadun nimi viittaa keskiajalla sen varrella toimineeseen dominikaaniluostariin. Dominikaaneja kutsuttiin asunsa vuoksi "mustiksi veljiksi".
Kuvia

Dominikaanikirkko Vädersolstavlanissa.
Svartmangatan 17: Saksalainen kirkko
Svartmangatan 20: Ehrenstralska huset, hovimaalari David Klöcker Ehrenstrahlin ateljee 1660-luvulta.
Aiheesta muualla

Kuvia tai muita tiedostoja aiheesta Svartmangatan Wikimedia Commonsissa
Svein Sundsbø

| Svein Sundsbø> Norjan maatalousministeri |
| --- | --- |
 Willochin hallitus 4. lokakuuta 1985 – 9. toukokuuta 1986  
Edeltäjä:  Finn T. Isaksen
Seuraaja:  Gunhild Øyangen
Henkilötiedot
Syntynyt: 3. heinäkuuta 1943 (ikä 81) Lindås, Norja
Ammatti:  agronomi, poliitikko
Tiedot
Puolue:  Keskustapuolue
Svein Sundsbø (s. 3. heinäkuuta 1943 Lindås) on norjalainen keskustapolitiikko. Hän toimi Norjan maatalousministerinä 1985–1986. Koulutukseltaan hän on agronomi.
Aiheesta muualla

Svein Sundsbø Norjan suurkäräjien verkkosivuilla (norjaksi)
Making Trouble

| Making Trouble Geto Boys |
| --- | --- | --- |

Studioalbumin tiedot
 Äänitetty : 1987-1988
 Julkaistu: 17. helmikuuta 1988
 Tuottaja(t): Geto Boys Cliff Blodget Karl Stephenson
 Tyylilaji: Rap
 Levy-yhtiö: Rap-A-Lot Records
Muut kannet

Geto Boysin muut julkaisut
|     | Making Trouble 1988 | Grip It! On That Other Level 1989 |
Making Trouble on rap-yhtye Geto Boysin esikoisalbumi, joka julkaistiin vuonna 1988.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Making Trouble" | 5.19 |  |  |  |  |  |  |  |
| 2. | "Snitches" | 2.43 |  |  |  |  |  |  |  |
| 3. | "Balls & My Word" | 3.50 |  |  |  |  |  |  |  |
| 4. | "Assassins" | 5.45 |  |  |  |  |  |  |  |
| 5. | "Why Do We Live This Way" | 6.53 |  |  |  |  |  |  |  |
| 6. | "I Run This" | 4.20 |  |  |  |  |  |  |  |
| 7. | "No Curfew" | 3.36 |  |  |  |  |  |  |  |
| 8. | "One Time Freestyle" | 3.26 |  |  |  |  |  |  |  |
| 9. | "Geto Boys Will Rock You" | 3.45 |  |  |  |  |  |  |  |
| 10. | "You Ain't Nothin'" | 2.46 |  |  |  |  |  |  |  |
| 11. | "The Problem" | 2.58 |  |  |  |  |  |  |  |
Singlet

You Ain't Nothin'
I Run This
Aiheesta muualla

Making Trouble Discogsissa. (englanniksi)
Suvi Koskinen

Suvi Maria Koskinen (s. 24. huhtikuuta 1997 Kauhajoki) on suomalainen moukarinheittäjä. Hän edustaa Kauhajoen Karhua ja häntä valmentavat Arto Rinta-aho, Henri Hänninen ja Veikka Koskinen.
Koskinen sijoittui alle 20-vuotiaiden EM-kilpailuissa Eskilstunassa 2015 neljänneksi, saavutti saman ikäluokan MM-kilpailuissa Bydgoszczissa 2016 pronssia tuloksella 62,49 ja sijoittui alle 23-vuotiaiden EM-kilpailuissa Bydgoszczissa 2017 kahdeksanneksi. Hän kilpaili aikuisten arvokilpailuissa ensimmäisen kerran Eugenen MM-kilpailuissa 2022 ja jäi karsintaan tuloksella 67,98. Budapestin MM-kilpailuissa 2023 hän jäi karsintaan tuloksella 70,81. Koskinen edusti Suomea Pariisin olympialaisissa 2024. Hän heitti karsinnassa tuloksen 67,90, mikä ei riittänyt finaalipaikkaan.
Kalevan kisoissa Koskinen saavutti hopeaa vuonna 2023 tuloksella 71,09 ja 2024 tuloksella 68,61 sekä pronssia vuonna 2019 silloisella ennätyksellään 64,87, vuonna 2020 tuloksella 65,17 ja 2021 tuloksella 66,25. Kalevan kisoissa 2015 hän sijoittui neljänneksi. Moukarinheiton Suomen talvimestaruuskilpailuissa hän voitti kultaa 2024, oli toinen 2023 ja kolmas 2021 ja 2022. Koskisen ennätys on kesäkuussa 2023 heitetty 71,10. Painonheitossa (9,07 kg) hän teki Suomen silloisen kaikkien aikojen parhaan tuloksen 21,47 Kurikassa 14. syyskuuta 2019.
Svartisen

Svartiseniin kuuluva Engabreen heinäkuussa 2004.
Svartisen on yhteisnimitys kahdelle jäätikölle, Nordlandin läänissä, Pohjois-Norjassa. Svartiseniin kuuluu kaksi toisistaan erillistä lakijäätikköä, joiden yhteispinta-ala on 369 km2. Yhteensä nämä muodostavat koko Manner-Norjan toiseksi laajimman jäätikköalueen. Erikseenkin 221 km2 laaja Vestre Svartisen -jäätikkö eli Svartisenin länsiosa on Norjan toiseksi suurin, kun taas 148 km2 laaja itäosa, Østre Svartisen on Norjan neljänneksi suurin. Vuoristoissa sijaitseville lakijäätiköille ominaiseen tapaan siitä valuu ympäristöön useita virtamaisia vuoristojäätiköitä, joista eräs tunnettu ja hyvin Holandsfjorden-vuonolle näkyvä on Engabreen.
Svartisenin osat

Vestre Svartisen (221 km2), Manner-Norjan toiseksi suurin jäätikkö (Jostedalsbreen on sitä suurempi)
Østre Svartisen (148 km2), Manner-Norjan neljänneksi suurin jäätikkö
Aiheesta muualla

Kuvia tai muita tiedostoja aiheesta Svartisen Wikimedia Commonsissa
Surniculus

| Surniculus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes
Heimo::  Käet Cuculidae
Suku::  Surniculus  Lesson, 1830
Katso myös
   Surniculus Wikispeciesissä   Surniculus Commonsissa 
Infobox OKNimi-testi OK: 
Surniculus on käkien heimoon kuuluva käkilintusuku. Drongokäkien sukuun kuuluu BirdLife Suomen mukaan vain yksi laji, drongokäki. BirdLife Internationalin luokittelussa drongokäestä on erotettu myös kolme muuta lajia.
Lajit

Drongokäki (Surniculus lugubris)
Surniculus velutinus
Surniculus dicruroides
Surniculus musschenbroeki
Aiheesta muualla

ITIS: Surniculus (englanniksi)
Tahdon sinut

| Tahdon sinut Meiju Suvas |
| --- | --- | --- |

Kokoelmalevyn tiedot
 Julkaistu: 1992
 Formaatti: LP
 Tyylilaji: iskelmä
 Kesto: 52.24
 Levy-yhtiö: Warner Music
Meiju Suvaksen muut julkaisut
| Pure mua 1992 | Tahdon sinut 1992 | Kaunotar ja kulkuri 1993 |
Tahdon sinut on suomalaisen Meiju Suvaksen kokoelma-albumi vuodelta 1992.
Kappaleet

Tahdon sinut – 2.55
Oot paha – 3.35
Lootuskukka – 3.18
Sydän tietää – 3.19
Muukalainen – 2.52
Se rakkautta merkitsee – 3.56
Se kotiolot voittaa – 2.34
Volare – 3.36
Tule tälle tähdelle – 4.14
Villivarsa – 3.16
Odota en – 3.28
Käy tanssimaan – 2.25
Niin se päättyy rakkaus – 3.04
Tää onnea on – 3.00
Pidä musta kiinni – 3.47
Viivytään hetkeen viimeiseen – 2.58
Svart Records

| Svart Records |
| --- | --- |

Perustettu:  2009
Tilanne:  itsenäinen
Tyylilajit:  black metal, death metal, vaihtoehtorock, hardcore punk
Kotimaa:  Suomi
Sijainti:  Turku
Kotisivu
Infobox OKNimi-testi OK: 
Svart Records (virallisesti Oy Svart Musik Ab) on vuonna 2009 Turussa perustettu vinyylien julkaisuun keskittyvä riippumaton levy-yhtiö.
Svart Recordsin pääasiallisiin tyylilajeihin kuuluvat muun muassa black metal, death metal, doom metal ja punk, ja se julkaisee sekä kotimaisia että ulkomaisia artisteja.
Svart on myös tuonut ulkomaisia artisteja esiintymään Suomeen. Svart Records on ollut mukana järjestämässä konsertteja muun muassa artisteille Diamanda Galas ja Current 93.
Yhtyeitä

Abhorrence
Abyssion
Acid King
Ajattara
Atomikylä
Arktau Eos
Axegrinder
Baron
Beastmilk
Callisto
Cardinal Wyrm
Church of Void
Circle
Cult of Endtime
Dark Buddha Rising
The Deathtrip
Death Hawks
Death With a Dagger
Domovoyd
Essenz
Garden of Worm
The Gathering
The Golden Grass
Hard Action
Heavydeath
Hexvessel
High Priest of Saturn
The House of Capricorn
Jess and the Ancient Ones
Kalmah
Katatonia
Kesä
Killing Joke
Kimi Kärki
Kimmo Kuusniemi Band
Kohti Tuhoa
Kollaa kestää
Kovaa Rasvaa
Kuolemanlaakso
K-X-P
Lama
Lasten hautausmaa
Lotus Thief
Legend
M.O.T.O.
Malady
Mantar
Messenger
Metsatöll
Morbid Evils
Mr. Peter Hayden
Musta Risti
My Dying Bride
Nightsatan
Night Viper
Nyrkkitappelu
Opium Warlords
Oranssi Pazuzu
Paavoharju
Pentagram
Pombagira
Problems?
Punaisen Kuningattaren Periaate
Pyhä Kuolema
Ratsia
Reverend Bizarre
Riitaoja
Rippikoulu
Sabbath Assembly
Sammal
Sarcofagus
Seremonia
Sink
Skepticism
Speedtrap
Sweatmaster
Sähkö-Isku
Tombstoned
Tusmørke
Thromdarr
Tähtiportti
Uhrijuhla
Unicef
Aiheesta muualla

Svart Recordsin kotisivut (englanniksi)
Swidryn kulttuuri

Kulttuurin esiintymisalue.
Swidryn kulttuuri oli kivikautinen kulttuuri pohjoisessa Itä-Puolassa, Liettuassa ja Valko-Venäjällä jääkauden päättymisen aikoihin vuosina 11000–9500 eaa.
Swift (ohjelmointikieli)

Swift on Applen julkaisema ohjelmointikieli, jonka se on julkaissut vuonna 2014 macOS:lle ja iOS:lle.
Apple on julkaissut kielen korvaajaksi Objective-C:lle.
Apple kielen version 2.0 avoimena lähdekoodin Apache 2.0 -lisenssillä.
Applen päätös patentoida on kuitenkin herättänyt huolta.
Yhtiöt kuten IBM ovat ilmoittaneet luopuvansa palvelintuen kehittämisestä Swift-kielelle.
Sveitsi (Hyvinkää)

| Sveitsi |
| --- | --- |
 Näkymä Sveitsin hiihtokeskuksen korkeimmalta kohdalta.
Kaupunki:  Hyvinkää
Suuralue:  Ydinalue ja Luoteinen alue
Kaupunginosa nro:  8
Pinta-ala:  3,1 km² 
Osa-alueet:  Härkävehmaa, Nummisilta, Sveitsin puisto, Kulomäki – Kapula
Postinumero(t):  05860, 05880, 05900
Sveitsi on kaupunginosa ja ulkoilualue Hyvinkäällä, Tampere–Helsinki-moottoritien itäpuolella. Se on saanut nimensä alueella olleen saksankielisen perheen pitämän maatalon mukaan. Sveitsin keskellä oli hyppyrimäki, joka räjäytettiin 9. marraskuuta 2012. Laidalla on laskettelurinne Kulomäki, jonka korkeusero on noin 85 metriä. Näiden ympärillä on harrastettu talviurheilua 1950-luvulta alkaen. Sveitsin montun mäessä on ollut hiihtohissi 1960-luvulta asti. 1980-luvulla paikalla oli myös viihdetaiteilija Spede Pasasen Spedelinko, joka myöhemmin vähäisen käytön vuoksi purettiin.
Sveitsin hyppyrimäki vuonna 2007. Hyppyrimäki räjäytettiin 2012.
Nykyisin Kulomäessä, Sveitsin hiihtokeskuksessa, on neljä laskettelurinnettä ja pulkkamäki. Kulomäki rakennettiin 1980-luvulla massiivisin maansiirroin entisen kaatopaikan päälle Paavolan kaupunginosan pohjoispuolelle.
Sveitsin virkistysalueen laajuus on 276 hehtaaria, josta 96 hehtaaria on luonnonsuojelualuetta. Virkistysalueella on muun muassa ulkoilureittejä, latuja ja uimala.
Näkymä Sveitsin hiihtokeskuksen korkeimmalta kohdalta keväällä 2015.
Sveitsin kaupunginosa rajoittuu lännessä seututiehen 130 ja etelässä Hyyppäränkatuun, Läntiseen yhdystiehen ja Kirjavatolpan kaupunginosaan. Idässä se rajoittuu Aleksis Kiven katuun, Vaiveronkatuun sekä Vieremän ja Paavolan kaupunginosiin. Pohjoisessa alue rajoittuu Vantaanjokeen.
Aiheesta muualla

Sveitsi Kuvia Hyvinkäältä. Samppa Mustonen.
Hiihtokeskuksen kotisivu
HYSS:n kotisivu
Suomen talviurheilukeskukset
| --- | --- |
Pohjois-Suomi:   Hetta Hiihtomaa (Enontekiö)  Iso-Syöte (Pudasjärvi)  Kallinkangas (Keminmaa)  Kirintövaara (Posio)  Levi (Kittilä)  Luosto (Sodankylä)  Olos (Muonio)  Ounasvaara (Rovaniemi)  Paljakka (Puolanka)  Pallas (Muonio)  Pyhä (Pelkosenniemi)  Ristivuori (Merijärvi)  Ruka (Kuusamo)  Ruskotunturi (Oulu)  Saariselkä (Inari)  Salla (Salla)  Saukkovaara (Ristijärvi)  Suomu (Kemijärvi)  Taivalvaara (Taivalkoski)  Ukkohalla (Hyrynsalmi)  Vuokatti (Sotkamo)  Ylläs (Kolari) 
Keski-Suomi:   Hasa (Juva)  Himos (Jämsä)  Häkärinteet (Hankasalmi)  Joupiska (Seinäjoki)  Juupavaara (Juupajoki)  Kasurila (Siilinjärvi)  Kaustinen (Kaustinen)  Kiuaskallio (Kurikka)  Koli (Lieksa)  Laajavuori (Jyväskylä)  Lakis (Vimpeli)  Lekotti (Savonlinna)  Louekallio (Sievi)  Maarianvaara (Kaavi)  Mustavaara (Kontiolahti)  Paavonrinteet (Saarijärvi)  Parra (Teuva)  Puijo (Kuopio)  Pukkivuori (Virrat)  Purnu (Hartola)  Pääskyvuori (Heinävesi)  Riihivuori (Muurame)  Ruunarinteet (Savonlinna)  Savivuori (Viitasaari)  Simpsiö (Lapua)  Tornimäki (Mikkeli)  Sotkanrinteet (Kauhajoki)  Tahko (Kuopio)  Varkaus Ski Center (Varkaus)  Vuorenmaa (Soini) 
Etelä-Suomi:   Alhovuori (Lohja)  Ellivuori (Sastamala)  Hiittenharju (Harjavalta)  Hirvensalo (Turku)  Jämi (Jämijärvi)  Granin mäki (Kauniainen)  Kalpalinna (Janakkala)  Klaukkalan tornikeskus (Nurmijärvi)  Kokonniemi (Porvoo)  Konka Ski (Rautjärvi)  Korkeakangas (Valkeakoski)  Meri-Teijo Ski (Salo)  Messilä (Hollola)  Mielakka (Kouvola)  Mustavuori (Tampere)  Myllymäki (Lappeenranta)  Peuramaa (Kirkkonummi)  Påminne (Raasepori)  FreeSki (Ruokolahti)  Ruosniemi (Pori)  Salomonkallio (Nakkila)  Sappee (Pälkäne)  Serena Ski (Espoo)  Solvalla-Swinghill (Espoo)  Sveitsi (Hyvinkää)  Talma Ski (Sipoo)  Uuperinrinteet (Hamina)  Vihti Ski Center (Vihti)
Taivaan tie

| Taivaan tie Katri Helena |
| --- | --- | --- |

Studioalbumin tiedot
 Julkaistu: 11. huhtikuuta 2014
 Tyylilaji: iskelmä
 Levy-yhtiö: Warner Music
Katri Helenan muut julkaisut
| Sinivalkoinen kokoelma 2012 | Taivaan tie 2014 | Niin on aina ollut 2015 |
Taivaan tie on Katri Helenan albumi, joka julkaistiin 11. huhtikuuta 2014.
Kappaleet

Näkymätön – 3.47
Taivaan tie – 3.59
Enemmän – 3.30
Ei mahdotonta ole – 3.38
Mitä se rakkaus? – 3.16
Elämän valssi – 3.33
Entä jos – 2.58
Johtotähti – 3.32
Kaiken taa – 4.08
Luoja, anna meille aikaa – 2.18
Kaihonkukka – 3.45
Tahoua (alue)

| Tahouan alue région de Tahoua |
| --- | --- |
 Kylä Tahouan alueella
 Alueen sijainti Nigerissä.
Hallinto:  
 – hallinnollinen keskus:  Tahoua
Pinta-ala:  113 371 km²
Väkiluku (2021):  4 606 600
Tahouan alue (ransk. région de Tahoua) on hallintoalue Nigerin keskiosassa. Sen keskus on Tahouan kaupunki. Alueen pinta-ala on 113 371 neliökilometriä. Asukasmääräksi arvioitiin 4 606 600 henkeä vuonna 2021.
Maantiede

Tahouan alue rajoittuu pohjoisessa Agadezin ja idässä Maradin alueisiin, etelässä Nigeriaan sekä lännessä Dosson ja Tillabérin alueisiin ja Maliin. Se sijaitsee hiekkakiven ja savihiekan täyttämässä Oullimindenin altaassa, joka ulottuu Aïrvuoristosta Nigerjoelle. Maisemaa leimaavat ylängöt, laaksot ja tasangot. Hyötykaivannaisiin kuuluvat fosfaatti, kivihiili, kipsi ja kalkkikivi.
Alueen pohjoisosa kuuluu Saharan ja keski- ja eteläosat Sahelin ilmastovyöhykkeisiin. Vuotuinen sademäärä on 150–450 millimetriä. Sadekausi kestää toukokuusta syyskuuhun. Lämpötilat vaihtelevat joulu-tammikuun 15 ja huhti-toukokuun 47 asteen välillä.
Pysyviä vesistöjä ei ole. Sadekaudella vesi kerääntyy laaksoihin ja enemmän tai vähemmän pysyviin lampiin. Alueella on huomattavat pohjavesivarat, joiden hyödyntäminen on usein vaikeaa.
Kasvillisuus on metsä-, pensas- ja ruohoaroa. Pohjoisessa ei kasvillisuutta ole juuri lainkaan. Luokiteltuja ja suojeltuja metsäalueita on lähinnä lounaisosassa yhteensä 22 906 hehtaaria. Eläinkuntaan kuuluvat muun muassa gasellit, pahkasika, afrikanpuhveli, apinat, monet lintulajit ja matelijat.
Hallinnollinen jako ja asutus

Vuonna 1998 perustettu alue jakautuu 12 departementtiin, jotka ovat Abalak, Bagaroua, Birni N’Konni, Bouza, Illéla, Keita, Madaoua, Malbaza, Tahoua, Tassara, Tchintabaraden ja Tillia. Kaupunkikuntia on 7 ja maalaiskuntia 35. Tahouan kaupunki jakautuu kahteen arrondissementtiin. Muut kaupungit ovat Abalak, Birni N’Konni, Bouza, Illéla, Kéita, Madaoua ja Tchintabaraden. Perinteinen hallinto käsittää 12 kantonia, 9 heimoryhmää ja 21 alaryhmää.
Asutus on keskittynyt alueen eteläosaan. Asukastiheys on eteläisessä Malbazan departementissa 292,3 ja pohjoisessa Tassaran departementissä 1,1 henkeä neliökilometrillä. Asukkaista 78,2 % on hausoja, 17,5 % tuaregeja, 2,5 % fulbeja, 0,8 % djermoja ja 0,7 % arabeja. Tärkeimmät kielet ovat hausa, tuaregikieli tamašek ja fulani. Yli 90 % väestöstä on muslimeja. Lisäksi on animisteja ja kristittyjä.
Talous ja palvelut

Alueen pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, lehmänpapu, maapähkinä, puuvilla, okra, maissi ja vihannekset. Karjanhoito perustuu osin transhumanssiin ja paimentolaisuuteen. Tuotantoeläimiä ovat naudat, lampaat, vuohet, kamelit, hevoset, aasit ja siipikarja. Lisäksi harjoitetaan käsityöammatteja ja kaupankäyntiä. Tärkeimmät vientituotteet ovat sipuli, lehmänpapu, karja, kuivattu liha, vuodat, nahka ja nahkatuotteet. Karjaa viedään enenevässä määrin varsinkin Nigeriaan. Malbazassa on kalkkikivi- ja kipsilouhos sekä sementtitehdas. Muu teollisuus käsittää lähinnä pieniä leipomoita ja meijereitä.
Alakoulua käy 69,5 % ikäluokasta (tytöistä 52,6 %), yläkoulua 23,4 % (18,3 %) ja lukiota 7,6 % (4,5 %). Tahouassa on yliopisto, joka koostuu talous- ja hallintotieteiden tiedekunnasta sekä teknisestä instituutista. Terveyspalveluihin kuuluvat kuntien terveyskeskukset, piirisairaalat, aluesairaala, Galmin yksityissairaala sekä äiti- ja lapsikeskus. Alueella on 8 kulttuuritaloa kirjastoineen ja neljä nuorisokeskusta.
Matkailu ja nähtvyydet

Nähtävyyksiä ovat Yaaman moskeija Illelan departementissa, Usman dan Fodion isään liittyvä kohde Madaouan departementissa sekä monet dinosaurusfossiilien löytöpaikat. Hotelleja on lähinnä Tahouassa ja Konnissa. Matkailu alueelle on vähäistä.
Aiheesta muualla

Kuvia tai muita tiedostoja aiheesta Tahouan alue Wikimedia Commonsissa
Nigerin alueet () ja departementit
| --- | --- |
Agadez:   Arlit  Bilma  Tchirozérine 
Diffa:   Diffa  Maïné-Soroa  N’Guigmi 
Dosso:   Boboye  Dogondoutchi  Dosso  Gaya  Loga 
Maradi:   Aguié  Dakoro  Guidan Roumdji  Madarounfa  Mayahi  Tessaoua 
Tahoua:   Abalak  Birni-N'Konni  Bouza  Illéla  Keita  Madaoua  Tahoua  Tchintabaraden 
Tillabéri:   Filingué  Kollo  Ouallam  Say  Téra  Tillabéri 
Zinder:   Gouré  Magaria  Matameye  Mirriah  Tanout
Swift-roottori

Swift-roottori on vaaka-akselinen  tuuliturbiini (engl. HAWT, horisontal-axis wind turbine), jonka on kehittänyt skotlantilainen Renewable Devices Swift Turbines Ltd. -yhtiö vuonna 2004. Roottori on kehitetty pienvoimaloihin, ja se voidaan asentaa myös rakennuksen katolle.
Roottorin ääni ja värähtely on pyritty saamaan minimiinsä, jotta asennus kiinni rakennuksiin ei aiheuttaisi ongelmia. Ruiskuvalutekniikalla toteutetun roottorin rakenne on poikkeuksellinen: viiden erikoismuotoillun siipilavan kärjet yhdistää pyöreä kehälapa. Ratkaisu vähentää lapojen kärjissä syntyviä pyörteitä ja vähentää näin resonansseja ja melua. Samaten resonansseja vähentää laparakenteen parantunut jäykkyys. Voimansiirto on suoravälitteinen ilman vaihteistoa, mikä vähentää syntyvää ääntä. Roottorin aiheuttama melu on alle 35 dB kaikilla tuulennopeuksilla.
Swift-turbiineja valmistetaan vain yhdessä koossa, kehäsiiven läpimitaltaan noin 2,2 metristä mallia. Roottorista saatava teho on 14 m/s tuulella 1,5 kW.
Suvi Nissinen

Suvi Nissinen vuonna 2016.
Suvi Nissinen (s. 24. tammikuuta 1999) on suomalainen taidoka, joka edustaa Järvenpään taidoseuraa. Nissinen aloitti taidouransa 2009 Järvenpäässä ja on nykyään vyöarvoltaan 1 dan. Vuoden 2017 MM-kilpailuista Nissinen voitti hokein henkilökohtaisen maailmanmestaruuden.
Arvokisamenestys

| kilpailu | sijoitus |
| --- | --- |
SM 2013: B-juniori Hokei, hopea
SM 2014: A-juniori Hokei, kulta  A-juniori Jissen, hopea  Tenkai, hopea
SM 2015: A-juniori Hokei, kulta  A-juniori Jissen, kulta
EM 2015: Hokei, pronssi  Dantai Hokei, kulta  Tenkai, kulta
SM 2016: Ranking Hokei, hopea  A-juniori Hokei, kulta  A-juniori Jissen, kulta   Dantai Hokei, pronssi  Dantai Jissen, hopea  Tenkai, hopea
SM 2017: Ranking hokei, hopea  Dantai jissen, kulta  Tenkai, pronssi
MM 2017: Hokei, kulta  Dantai jissen, hopea  Tenkai, pronssi